b'\n_START_ARTICLE_\nJanne Stenb\xc3\xa4ck\n_START_PARAGRAPH_\nJanne Stenb\xc3\xa4ck (s. 18. tammikuuta 1989) on suomalainen maastohiiht\xc3\xa4j\xc3\xa4, joka edustaa Vantaan Hiihtoseuraa._NEWLINE_Stenb\xc3\xa4ck sijoittui Worldloppet Cupiin kuuluneessa Otep\xc3\xa4\xc3\xa4\xe2\x88\x92Elva-kilpailussa yhdeks\xc3\xa4nneksi 2017._NEWLINE_Stenb\xc3\xa4ck kilpaili Skandinavia Cupissa ensimm\xc3\xa4isen kerran 17. joulukuuta 2005, kun h\xc3\xa4n sijoittui Vuokatissa perinteisen hiihtotavan sprintiss\xc3\xa4 78. sijalle. Stenb\xc3\xa4ckin paras sijoitus Skandinavia Cupissa on 34. sija Vuokatissa perinteisen hiihtotavan sprintiss\xc3\xa4 19. joulukuuta 2009._NEWLINE_SM-kilpailuissa Stenb\xc3\xa4ckin paras henkil\xc3\xb6kohtainen saavutus on yhdeks\xc3\xa4s sija 50 kilometrin perinteisen hiihtotavan kilpailussa Taivalvaaralla 2018._NEWLINE_Viestiss\xc3\xa4 Stenb\xc3\xa4ck saavutti SM-pronssia Imatralla 2016 Vantaan Hiihtoseuran joukkueessa, jossa hiihtiv\xc3\xa4t my\xc3\xb6s Anssi Pentsinen, Waltteri Vinkanharju ja Matti Heikkinen. Ensimm\xc3\xa4ist\xc3\xa4 kertaa seuransa ykk\xc3\xb6sjoukkueessa hiiht\xc3\xa4nyt ja viestin aloittanut Stenb\xc3\xa4ck sai kilpailussa astmakohtauksen jo parin kilometrin j\xc3\xa4lkeen tullen vaihtoon 34. sijalla yli kaksi ja puoli minuuttia k\xc3\xa4rjest\xc3\xa4 j\xc3\xa4\xc3\xa4neen\xc3\xa4._NEWLINE_Stenb\xc3\xa4ck on edustanut my\xc3\xb6s Kuusamon Er\xc3\xa4-Veikkoja, josta h\xc3\xa4n siirtyi Vantaan Hiihtoseuraan elokuussa 2014.'